open-index/open-wikipedia-markdown huggingface dataset:
Kauppatieteiden Kandidaattiyhdistys

**Kauppatieteiden Kandidaattiyhdistys ry** on vuonna 1925 Helsingissä perustettu yhdistys, jonka jäseniä ovat ylemmän kauppatieteellisen korkeakoulututkinnon suorittaneet.

## Historia
Yhdistys perustettiin Helsingissä vuonna 1925. Alunperin yhdistys hyväksyi jäseniksi ainoastaan henkilöitä, jotka olivat valmistuneet Helsingin kauppakorkeakoulusta. Myöhemmin yhdistyksen jäsenyys avattiin kaikille suomalaisista kauppakorkeakouluista valmistuneille.

Yhdistys perustettiin yhdyssiteeksi tutkinnon suorittaneiden välille. Yhdistys perustettin myös edunvalvontatyötä varten, jonka tarkoituksena oli kauppatieteellisen korkeakoulututkinnon arvostuksen nostaminen. Tutkinnon arvostuksen nostamisella tavoiteltiin tutkinnon kelpoisuutta valtion virkoihin.

Tuolloin ekonomin tutkinto oli alempi korkeakoulututkinto ja kauppatieteen kandidaatin tutkinto oli ylempi korkeakoulututkinto.

Yhdistys tuli tunnetuksi sormusjuhlista. Kauppatieteen tohtori Vilho Nurmilahti suunnitteli Caduceus-sormukset ja professori, kauppakorkeakoulun rehtori Wäinö Bonsdorff jakoi ensimmäiset kolmekymmentä sormusta kauppakorkeakoulun ensimmäisille kandidaatin tutkinnon suorittaneille Helsingin Vanhalla ylioppilastalolla vuonna 1928. Sormuksia kutsuttiin myöhemmin maisterisormuksiksi.

Aarne Lehonkoski lahjoitti Caduceus-tunnuksella koristellun puheenjohtajan nuijan ja Aulis Kauppinen lahjoitti Arabian boolimaljan vuonna 1934. Jorma Soiro lahjoitti Caduceus-sauvan vuonna 1937. 

Yhdistys vastasi 1970-luvulla Helsingin kauppakorkeakoulun promootiotanssiaisten järjestämisestä. 

Yhdistys on tarkoitus lakkauttaa vuonna 2025, koska tuolloin tulee kuluneeksi sata vuotta yhdistyksen perustamisesta. Yhdistyksen lakkauttamisen syyksi on perusteltu sitä, että nuoret sukupolvet elävät erilaisessa maailmassa. Yhdistyksen varat tullaan luovuttamaan Aalto-yliopiston kauppakorkeakoululle. 

## Lähteet
Kauppatieteellinen yhdistys

**Kauppatieteellinen Yhdistys ry** on vuonna 1931 perustettu suomalainen yhdistys, joka edistää kauppatieteellistä tutkimusta ja opetusta sekä liiketoiminta- ja talousosaamista. Yhdistys toimii yhdyssiteenä kauppatieteiden ja elinkeinoelämän välillä. 

Yhdistys kustantaa *Kauppatieteellisiä Kaikuja* -verkkojulkaisua, joka julkaisee Harvard Business Review -tyylisiä artikkeleita. Julkaistut artikkelit on julkaistu korkeatasoisissa tieteellisissä aikakauslehdessä tai ne perustuvat väitöskirjoihin ja lektioihin. Julkaistavat artikkelit hyväksyy julkaisun toimitusneuvosto.

## Lähteet
Energia Puolassa

**Energia Puolassa** käsittelee Puolan energian tuotantoon ja kulutukseen liittyviä asioita.

## Energian kulutus
Energiankulutus asukasta kohti vuonna 2022 oli 106,196 miljoonaa BTU:ta, maailmassa 47:nneksi suurinta.

Vuonna 2022 loppukäyttäjistä suurin ryhmä oli liikenne (31&nbsp;%), toisena kotitalouksien energiankäyttö (27&nbsp;%). Teollisuuden osuus on 20&nbsp;% ja kaupan ja julkisen sektorin 10&nbsp;%.

## Energian tuotanto
Puolan energiankulutus vuonna 2023 jakaantui eri lähteiden kesken seuraavasti:
* hiili: 36&nbsp;%
* öljy: 33&nbsp;%
* maakaasu: 16&nbsp;%
* biopolttoaineet ja jätteet: 12&nbsp;%
* maalämpö, aurinko ja tuuli: 3&nbsp;%
* vesivoima: 0,2&nbsp;%

Puolan sähköntuotanto jakautui vuonna 2022 eri lähteiden kesken seuraavasti:
* fossiiliset polttoaineet: 78&nbsp;% kokonaiskapasiteetista 
* tuulivoima: 11&nbsp;%
* aurinkoenergia: 5&nbsp;%
* biomassan ja jätteiden poltto: 5&nbsp;% 
* vesivoima: 0,8&nbsp;% 

Sähköntuotantoon käytetyistä fossiilisista suurin osa on kivihiilttä, loput maakaasua. Kivihiilen osuus on pienenemässä, ja kesäkuussa 2025 uusiutuvat energianlähteet ohittivat kivihiilen sähköntuotannossa ensimmäistä kertaa.

Puola on pitkään suunnitellut ydinvoiman hyödyntamistä; vuonna 2024 ilmoitettu tavoite on käyttöönotto vuonna 2033. Lubiatowo-Kopalinon kolmen yksikön ydinvoimalan rakentamisen on määrä alkaa vuonna 2026. Samaan aikaan energiaintensiivinen teollisuus valmistelee pienydinvoimaloiden rakennuttamista.

Puola on Saksan jälkeen Euroopan toiseksi suurin kivihiilen tuottaja. Hiilen tuotanto on vuosina 2000–2023 laskenut 38 prosentilla. Venäjän hyökättyä Ukrainaan vuonna 2022 ajateltiin ensin hiilen kysynnän kasvavan; kävikin päinvastoin. Vuoden 2025 alussa, kun Ukraina lopetti venäläisen kaasun kuljettamisen omien alueidensa läpi, ja Slovakia vastasi rajoittamalla sähkön myyntiä Ukrainaan, Puola tarjosi lisää sähköä Ukrainalle.

## Lähteet
Norsk Sjøoffisersforbund

**Norsk Sjøoffisersforbund** on norjalainen merikapteenien ja perämiesten ammattiliitto. Se perustettiin vuonna 1995, kun Norsk Styrmandsforening ja Norges Skibsførerforbund yhdistyivät. Liitolla oli noin 7&nbsp;000 jäsentä vuonna 2024. Norsk Sjøoffisersforbund kuuluu keskusjärjestö Landsorganisasjoneniin.

## Lähteet

## Aiheesta muualla
* Liiton verkkosivut
Erämaisiin oloihin painottunut lääketiede

**Erämaisiin oloihin painottunut lääketiede** () -termin otti käyttöön Yhdysvalloissa vuonna 1983 Wilderness Medical Society. Erämaisiin oloihin painottuneessa lääketieteessä perehdytään toimimaan syrjäisillä alueilla, joissa pääsy lääketieteellisiin palveluihin, lääketieteelliseen tukeen ja tiloihin on rajoitettua tai olematonta. Ammattilaisten tulee kyetä näissä oloissa antamaan perusensiapua kehittyneenpää hoitoa. Ihmiset harrastavat yhä enemmän vaarallisia aktiviteetteja kuten vaellusta, kiipeilyä ja melontaa seikkailumielessä, mikä lisää hoidon tarvetta. Taitoja voidaan hyödyntää koulutusmatkoilla, tieteellisissä retkikunnissa, humanitaarisissa pelastustoimissa, katastrofiavussa ja sotilaallisessa toiminnassa. Erämaalääketieteessä tulee osata improvisoida, koska luonnossa on osattava käyttää mitä tahansa käytettävissä olevia tarvikkeita, missä on käytettävä tervettä järkeä. Tärkeä on myös varhainen ennaltaehkäisy ja logistinen päätöksenteko, jotka vaikuttavat merkittävästi hoidon myöhempiin tuloksiin. Erämaisiin oloihin painottuneen lääketieteen taitoja ovat tilanteen arviointi, potilasluokittelu, akuuttien vammojen tai sairauksien alustava hoito sekä potilaiden evakuointi.

World Extreme Medicine järjestää alan koulutusta yhteistyössä Britanniassa Exeterin yliopiston ja Yhdysvalloissa Northeastern Universityn kanssa. Myös Wilderness Medical Society järjestää jäsenilleen Fellowship-ohjelman mukaisen koulutuksen, johon kuuluvat esimerkiksi 45–70 opintopiseen teoriaopinnot erälääketieteen aiheista sekä 20–40 raportoitua kokemusta alalta.

## Katso myös

* Ensihoitolääketiede
* Katastrofilääketiede
* Sotilaslääketiede

## Lähteet
Britakakku

**Britakakku** on jälkiruokakakku, joka koostuu kakkupohjasta, marenkikerroksesta ja kermapohjaisesta täytteestä. Kakkua koristellaan tyypillisesti tuoreilla marjoilla, erityisesti mansikoilla. Britakakku on erityisen suosittu kesäjuhlien ja muiden kesätilaisuuksien jälkiruokana.

## Historia
Britakakun alkuperä juontaa juurensa Ruotsiin, jossa kakku tunnetaan useilla nimillä kuten *Pinocchiotårta*, *Brittatårta*, *Glömmingetårta*, *Mammas tårta*, *Ölandstårta* ja *Margaretatårta*. Kakun suomalainen nimi juontuu tarinan mukaan suomenruotsalaisesta kartanosta, jossa työskennellyt Brita-niminen keittäjätär alkoi valmistaa ruotsalaista Pinocchio-kakkua ja antoi sille oman nimensä.

Kakku nousi laajempaan suosioon Suomessa 1980-luvulla ''Kodin Kuvalehden'' järjestämän leivontakilpailun myötä.

## Valmistus
Britakakun pohja tehdään perinteisestä sokerikakkutaikinasta. Pohjan päälle levitetään kerros marenkimassaa, joka paistetaan samalla kertaa pohjan kanssa. Täytteenä käytetään yleisimmin kermavaahtoa, johon on usein lisätty vaniljasokeria tai sitruunamehua. Kakun pinnalle ja väleihin asetellaan tuoreita marjoja, tavallisimmin mansikoita.

## Variaatiot
Britakakusta on olemassa useita eri versioita täytteiden ja koristelun suhteen. Mansikoiden lisäksi kakkua voidaan koristella muilla kauden marjoilla kuten mustikolla, vadelmilla tai näiden yhdistelmillä. Kakku muistuttaa norjalaista kvæfjordin kakkua, joka sisältää vaniljakreemiä ja hakattuja manteleita marjojen sijaan.

## Katso myös

* Täytekakku

## Lähteet
Elisa Open Suomi 7

**Elisa Open Suomi 7** oli Elisa Esportsin järjestämä *[[Counter-Strike 2]]* -turnaus. Turnauksen palkintopottina oli 5&nbsp;000 euroa. Turnaus koostui kolmesta osasta: avoimista karsinnoista, lohkovaiheesta ja pudotuspeleistä. Turnauksen finaaliottelu pelattiin Elisa Masters Espoo 2024 -turnauksen ohella Espoo Metro Areenalla. JANO päihitti ENCE Akatemian Metro areenalla ja voitti toisen Elisa Open mestaruutensa. 

## Avoimet karsinnat
Elisa Open 7:ään pidettiin kahdet avoimet karsinnat. Näistä karsinnoista neljä parasta joukkuetta pääsi lohkovaiheeseen. Ensimmäiseen karsintaan osallistui 31 joukkuetta, joista KUUSAMO.gg ja smuuttikusilkki pääsivät läpi. Toiseen karsintaan osallistui 27 joukkuetta, joista cspojat ja SIUUUUUU pääsivät läpi.
## Lohkovaihe
Lohkovaiheeseen otettiin 4 joukkuetta kutsulla: ENCE Akatemian, HAVU, Heimo ja JANO. Lohkovaihe koostui ylemmästä, keskimmäisestä ja alemmasta lohkosta. Kaikki joukkueet aloittivat ylemmästä lohkosta ja häviämällä putosivat alempiin lohkoihin. Alimmassa lohkossa hävinneet putosivat turnauksesta. Ylimmästä lohkosta kaksi parasta pääsi pudotuspeleihin, muista lohkoista vain paras.
### Ylemmän lohkon kaavio ja tulokset

### Keskimmäisen lohkon kaavio ja tulokset

### Alemman lohkon kaavio ja tulokset

## Pudotuspelit
Pudotuspelit pelattiin 5.–6. lokakuuta tuplaeliminaatioperiaatteella. Finaali pelattiin 20. lokakuuta Elisa Mastersin yhteydessä.

### Ylempi kaavio ja tulokset

### Alempi kaavio ja tulokset

### Finaali

## Lähteet

## Aiheesta muualla
* Turnauksen Liquipedia sivu
Elisa Open Suomi 6

**Elisa Open Suomi 6** oli Elisa Esportsin järjestämä *[[Counter-Strike 2]]* -turnaus. Turnauksen palkintopottina oli 5&nbsp;000 euroa sekä paikka Elisa Esports eSM 2024 -turnaukseen. Turnaus koostui kolmesta osasta: avoimista karsinnoista, lohkovaiheesta ja pudotuspeleistä. Turnauksen pääsponsorina toimi Ammattiliitto Pro Turnauksen voitti ensimmäistä kertaa Heimo sen päihitettyä hallitsevan mestarin ENCE Akatemian finaalissa. 

## Avoimet karsinnat
Elisa Open 6:een pidettiin kahdet avoimet karsinnat. Näistä karsinnoista neljä parasta joukkuetta pääsi lohkovaiheeseen. Ensimmäiseen karsintaan osallistui 35 joukkuetta, joista TMVG ja Heimo pääsivät läpi. Toiseen karsintaan osallistui 45 joukkuetta, joista smuuttikusilkki ja jefet pääsivät läpi.

## Lohkovaihe
Lohkovaiheeseen otettiin neljä joukkuetta kutsulla: ENCE Akatemia, HAVU, JANO ja RoundsGG. Lohkovaihe koostui kahdesta neljän joukkueen lohkosta. Kummastakin lohkosta kaksi parasta joukkuetta jatkoi pudotuspeleihin.

## Pudotuspelit
Pudotuspelit pelattiin 28. huhtikuuta – 5. toukokuuta tuplaeliminaatioperiaatteella.

### Ylempi kaavio ja tulokset

### Alempi kaavio ja tulokset

### Finaali

## Lähteet

## Aiheesta muualla
* Turnauksen Liquipedia sivu
Bernard Ribeiro

**Bernard Francisco Ribeiro** (20. tammikuuta 1944 Achimota, Ghana) on brittiläinen kirurgi, joka toimi Englannin kuninkaallisen kirurgikollegion puheenjohtajana vuosina 2005-2008. Hänet aateloitiin elinikäiseksi pääriksi vuonna 2010 ja nimitettiin Yhdistyneen kuningaskunnan ylähuoneeseen, jossa hän istui konservatiivipuolueen riveissä eläkkeelle jäämiseensä asti vuonna 2023.

## Ura
Ribeiro valmistui lääkäriksi Middlesex Hospital Schoolista vuonna 1967 ja hänestä tuli yleiskirurgian ylilääkäri Basildonin sairaalaan Essexissä vuonna 1979, missä hän oli edelläkävijä tähystysleikkausten käytössä. Hän toimi Englannin kuninkaallisen kirurgikollegion puheenjohtajana vuosina 2005–2008 ja jäi eläkkeelle yleiskirurgian ylilääkärin tehtävästään Basildonin yliopistollisessa sairaalassa vuonna 2008.

Hänet lyötiin Brittiläisen imperiumin ritarikunnan komentajaksi (CBE) hänen ansioistaan lääketieteen alalla vuonna 2004, ja hän sai kunniatohtorin arvon Anglia Ruskin Universitystä vuonna 2008. Hänet aateloitiin elinikäiseksi pääriksi (paroniksi) vuonna 2010 ja itsenäisen uudelleenjärjestelykomitean puheenjohtajaksi vuonna 2012.

Ribeiro nimitettiin Anglia Ruskin Universityn (ARU) kansleriksi tammikuussa 2021. 

## Lähteet
Gdańskin lääketieteellinen yliopisto

**Gdańskin lääketieteellinen yliopisto** (, ; lyhenne **MUG**) on Puolan Gdańskissa toimiva lääketieteellinen yliopisto. 

Yliopistossa on neljä tiedekuntaa: terveystieteiden, lääketieteen, farmasian ja Gdańskin yliopiston kanssa yhteinen biotekniikan tiedekunta. Terveystieteiden tiedekuntaan kuuluu myös Gdyniassa toimiva merenkulun ja trooppisten lääketieteen instituutti. Muita julkisia yliopistoja Gdańskissa ovat Gdańskin yliopisto, Gdańskin teknillinen yliopisto, Gdańskin liikuntakasvatuksen ja urheilun yliopisto sekä Gdańskin musiikkiakatemia. Yhdessä Gdańskin yliopiston ja Gdańskin teknillisen yliopiston kanssa lääketieteellinen yliopisto on ryhmittäytynyt Fahrenheit-yliopistojen nimellä kutsutuksi osaamisliittouttumaksi. Gdańskin lääketieteellinen yliopisto tiedekuntien opetustarjonnasta 17 lääketieteen, farmasian ja sairaanhoidon opetusohjelmaa opetetaan kokonaan englanniksi. Opiskelijoita lääketieteellisessä yliopistossa on runsas 6&nbsp;000, joista noin 16 prosenttia tulee ulkomailta. 

Kansallisen arvioinnin ja tavoitteenasettelun perusteella yliopistolle myönnettiin yhtenä kymmenestä puolalaisesta kärkiyliopistosta tutkimusyliopiston asema. Vuoden 2024 Perspektywy-arvioinnissa yliopiston kansallinen sijaluku oli 12. Tunnetuista yliopistorankingeista brittiläinen THE sijoitti yliopiston maailmanlistansa sijaluokkaan 1001-1200 (2025) runsaasta 2&nbsp;000:sta arvioimastaan yliopistosta. Brittiläinen QS World University -ranking ei esittänyt yliopistolle maailmanlistansa yleistä sijaluokkaa, mutta sijoitti lääketieteessä yliopiston listansa sijalle 551-600 (2024) täsmentämättä, kuinka monen lääketieteellistä opetusta antavan yliopiston joukosta tämä sijoitus oli saatu. Verkkonäkyvyyttä korostava Webometrics-sivusto sijoitti MUGin kesän 2024 listallaan Puolan yliopistojen sijalle 28 ja maailmanlistan sijalle 1826.

## Lähteet

## Aiheesta muualla

* Gdańsk Medical University  (ror.org)
Noktundo

**Noktundo** (, ) on entinen saari Tumenjoen suistolla Venäjän Primorjen aluepiirissä Pohjois-Korean vastaisella rajalla. Saari on liittynyt mantereeseen Tumenjoen liikkeen takia. Se on ollut osa Venäjää vuodesta 1869, joskin Koreassa liitoksen oikeudellisuus on joskus kyseenalaistettu.

Noktundo oli alkujaan pinta-alaltan 32&nbsp;km² kokoinen saari Tumenjoen suistolla. Alue oli historiallisesti Korean Joseon-dynastian ja džurtšenien maiden välimaastoa. Rajaa näiden välillä ei oltu määritelty erityisen tarkasti ja se liikkui historian aikana pohjoiseen džurtšenien vetäytyessä ja Joseon-dynastian maiden levittäytyessä. 1400-luvun lopulla raja kulki Tumenjoella, mutta joen varsi liikkui. Vuonna 1587 Yi Sun-sin johti korealaisia saarella käydyssä taistelussa džurtšeneja vastaan. Myöhemmin alkujaan oman saarensa muodostanut Noktundo liittyi joen pohjoisrantaan.

Tumenjoki muodosti suurin piirtein myös Korean ja Kiinan myöhemmän Qing-dynastian välisen rajan. Noktundon omistus oli kuitenkin epäselvää. Kun Venäjän keisarikunta sai Ulko-Mantšurian alueen Kiinalta vuonna 1860, alueeseen sisällytettiin myös Noktundo. Entisen saaren alueelle oli muuttanut korealaisia siirtolaisia, jotka olivat joen liikkuessa menettäneet maitaan sen etelärannalla. Siirtolaisia asui alueella aina 1930-luvulle saakka.

Neuvostoliitto ja Pohjois-Korea allekirjoittivat rajasopimuksen vuonna 1990, jonka mukaan maiden välinen raja kulki keskellä Tumenjokea ja näin ollen Noktundo oli osa Neuvostoliittoa. Etelä-Korea ei tunnustanut sopimusta, joten saaren asema on periaatteessa kiistanalainen, joskin käytännössä se ei ole juuri tullut esille maiden välisissä suhteissa. Joissakin nykyisen Etelä-Korean aktivistipiireissä on vaadittu alueen palauttamista Korealle. Heidän mukaansa Venäjällä ei ollut oikeutta ottaa aluetta alkujaan haltuunsa.

## Lähteet
Erkki Niemi (professori)

**Erkki Johannes Niemi** (12. marraskuuta 1934 Säkylä  – 7. lokakuuta 2020 Lappeenranta) oli suomalainen tekniikan tutkija ja professori.

Niemen vanhemmat olivat maanviljelijä Martti Edvin Niemi ja Elli Emilia Knuutila ja puoliso vuodesta 1960 Kaija Inkeri Koponen. Niemi valmistui insinööriksi Turussa 1959 ja diplomi-insinööriksi Teknillisestä korkeakoulusta 1963. Hän oli Wärtsilän Helsingin tehtaan suunnittelija 1959–1963 ja teräsrakenteiden pääsuunnittelija 1963-1969 ja Järvenpään tehtaan tuoteinsinööri 1969–1973 ja tuotekehityspäällikkö 1973–1975. Teräspaarre Oy:n tuotekehityspäällikkö Niemi oli 1975–1976.

Lappeenrannan teknillisen korkeakoulun teräsrakenteiden vt. professori Niemi oli 1974–1976 ja professori 1976–1998. Hän oli myös korkeakoulun koneenrakennuksen laitoksen johtaja 1975–1980 ja varajohtaja 1981–1986, konetekniikan osaston varajohtaja 1987–1994 ja osastonjohtaja 1995–1998 ja teräsrakenteiden laitoksen johtaja 1989–1998, samoin kuin korkeakoulun hallituksen jäsen useaan otteeseen. Niemi toimi Lappeenrannan-Imatran kesäyliopiston rehtorina 1986–1994. Hänellä oli myös useita kotimaisia ja kansainvälisiä asiantuntijatehtäviä ja hän julkaisi alaltaan tutkimuksia, raportteja ja oppikirjoja. Tekniikan kunniatohtoriksi hänen promovoitiin Lappeenrannassa 2004.

## Lähteet
Konalan pelastusasema

**Konalan pelastusasema** on yksi Helsingin kaupungin pelastuslaitoksen pelastusasemista, joka sijaitsee osoitteessa Muonamiehentie 13. Pelastusaseman avajaisia vietettiin tammikuussa 2023. Konalan pelastusasemalla toimii pelastusyksikkö ja perustason ensihoitoyksikkö sekä CBRNE-erikoisyksikkö. Aseman henkilöstö on erikoiskoulutettu toimimaan kemiallisten, biologisten ja radioaktiivisten aineiden aiheuttamissa tilanteissa sekä ydin- ja räjähdeonnettomuuksissa.

Ennen Konalan pelastusaseman perustamista alueelle perustettiin Ruosilankujan väliaikainen pelastusasema, johon oli sijoitettu kärkiyksikkö ja ambulanssi. Tarve kärkiyksikölle ja väliaikaiselle pelastusasemalle ilmeni, kun pelastuslaitos ei kyennyt tavoittamaan aluetta riittävän nopeasti.

## Lähteet
Blue Ghost Mission 1

**Blue Ghost Mission 1** (myös **CLPS TO 19D** eli **TO 19D** sekä ***Ghost Riders in the Sky***) on vuonna 2025 laukaistu Firefly Aerospacen valmistava ja operoima miehittämätön kuulaskeutuja. Se kuuluu Nasan *[[Commercial Lunar Payload Services]]* (*CLPS*) -ohjelmaan, joka on edelleen osa Nasan Artemis-avaruusohjelmaa. Laskeutuja laukaistiin 15. tammikuuta 2025 Kennedyn avaruuskeskuksesta SpaceX:n Falcon 9 -kantoraketilla. Samalla laukaisulla laukaistiin myös Japanin avaruusjärjestön Hakuto-R M2 -kuuluotain. Blue Ghost laskeutui Kuun Vaarojen mereen 2. maaliskuuta 2025. Sen on tarkoitus toimia Kuun pinnalla noin 14 vuorokautta.

## Lento
Aluksi Blue Ghost kiertää Maata elliptisellä kiertoradalla ja muun muassa testaa propulsiojärjestelmäänsä. 25 päivän päästä laukaisusta sen on tarkoitus suunnata 4 päivän lentoradalle kohti Kuuta. Kuun kiertoradalla aluksen on tarkoitus viettää 14 päivää, jonka jälkeen se yrittää laskeutumista.

## Lähteet
Pakinkylän VPK

**Pakinkylän VPK** on Pohjois-Helsingissä Länsi-Pakilassa toimiva sopimuspalokunta. Pakinkylän VPK:n paloasema sekä juhlatilat sijaitsevat Länsi-Pakilassa, aivan Kehä I:n vieressä osoitteessa Pakilantie 64. 

Pakinkylän VPK on edelleen voimissaan ja vahvasti aktiivinen sopimuspalokunta, joka tukee Helsingin kaupungin pelastuslaitoksen toimintaa palo- ja pelastustoimen palvelutuotannossa ja tavoitteiden saavuttamisessa. 

Pakinkylän VPK toimii pelastuslaitoksen alaisuudessa osallistuen operatiiviseen sammutus- ja pelastustoimintaan sekä järjestää monipuolista turvallisuusviestintää. Pakinkylän VPK osallistuu vuosittain lukuisiin alueen tapahtumiin, joissa pääsee tutustumaan palokunnan kalustoon.

Alkusysäyksen Pakinkylän VPK:n perustamiselle antoi, kuten yleensä muuallakin paikkakunnalla sattunut tulipalo. Muurarimestari Taipaleen iso huvila Alkutien varrella syttyi palamaan keväällä 1922, eivätkä kyläläiset pystyneet sitä pelastamaan. Paikkakuntalaisten keskuudessa heräsi ajatus oman palokunnan perustamisesta ja huhtikuun 30. päiväksi kutsuttiin koolle yleinen kokous asiaa pohtimaan. Yleinen kokous palokunnan perustamiseksi pidettiin vapunaattona 1922 Pakinkylässä. Pakinkylä liitettiin Helsinkiin vuoden 1946 alussa, jolloin myös Pakila-nimi otettiin käyttöön.

## Lähteet
Lyra Valkyria

**Aoife Cusack** (s. 23. lokakuuta 1996) on irlantilainen showpainija. Cusack työskentelee WWE:ssä kehänimellä **Lyra Valkyria. **Valkyria oli ensimmäinen WWE Naisten Intercontinental Champion kukistettuaan Dakota Kain turnauksen finaalissa Raw - ohjelmassa 13.1.2025. Hän työskentelee Raw - brändissä.   

## Uran alku
Cusack opiskeli painia Fight Factory Pro Wrestling-organsaatiossa ja hän debytoi vuonna 2015 ja otti kehänimekseen Valkyrie Cain (Derek Landyn Keplo Leutokalma -kirjasarjan päähenkilön mukaan).

## WWE

Cusack debytoi NXT UK:ssa 17. tammikuuta 2020 ja hieman myöhemmin kerrottiin Cusackin allekirjoittaneen sopimuksen WWE:n kanssa ja samalla hän vaihtoi kehänimekseen Aoife Valkyrie. WWE lopetti  NXT UK:n toiminnat syksyllä 2022 minkä jälkeen Cusack siirtyi Yhdysvaltoihin painiman NXT:hen nykyisellä kehänimellä Lyra Valkyria.

Seuraavana vuonna Lyra Valkyria voitti ensimmäisen WWE-mestaruutensa NXT: Halloween Havoc -tapahtumassa selättämällä Becky Lynchin.
Valkyria hallitsi NXT Women’s Championship-mestaruuttaan 165 päivää, kunnes hävisi sen Roxanne Perezille luovutuksella vuoden 2024 NXT Stand & Deliver-tapahtumassa.

Vuoden 2024 WWE Draft siirtotapahtumassa Lyra Valkyria siirrettiin Raw-brändiin.. Rawin kautta hän osallistui saman vuoden Queen of the Ring -turnaukseen. Hän otteli turnauksessa menestyksekkäästi, mutta hävisi lopulta Nia Jaxille finaalissa. Joulukuusta 2024 alkaen Valkyria osallistui ensimmäiseen WWE Women’s Intercontinental Championship-mestaruusturnaukseen. Rawin jaksossa 13. tammikuuta 2025 Valkyria voitti turnauksen finaalissa Dakota Kain ja tuli ensimmäiseksi mestariksi.

## Mestaruudet ja saavutukset
*Fight Factory Pro Wrestling
** Irish Junior Heavyweight Championship (kerran)
*Over the Top Wrestling
**OTT Women’s Championship (kerran)
*Pro-Wrestling: EVE
**Pro-Wrestling: EVE Tag Team Championship yhdessä Debbie Keitelin kanssa
*Pro Wrestling Ulster
**PWU Women's Championship (kerran)
*WWE
**NXT Women’s Championship (kerran)
**WWE Women’s Intercontinental Championship 

## Lähteet
Tukholman valtiopäivät (1789)

**Tukholman valtiopäivät** () oli Tukholmassa vuoden 1789 helmikuun alusta lähtien kokoontuneet Ruotsin säätyvaltiopäivät. Istuntokausi kesti 85 päivää. 

## Valtiopäiväesitykset
Kuningas Kustaa III oli kutsunut valtiopäivät koolle joulukuun lopulla 1788. Kuninkaan kannattajilla oli Tukholman valtiopäivillä enemmistö aatelittomissa säädyissä, kun taas aateli oli oppositiossa kuningasta vastaan. Kuningas esitteli 21. helmikuuta 1789 säädyille yhdistys- ja vakuuskirjan nimellä tunnetuksi tulleen ehdotuksen uudeksi perustuslaiksi. Se hyväksyttiin huutoäänestyksellä kolmen säädyn päätöksenä. Kustaa III osti aatelittomien säätyjen (papiston, porvariston ja talonpoikien) kannatuksen antamalla niille yhdistys- ja vakuuskirjan yhteydessä säätyprivilegioiden luonteiset julistukset niiden oikeuksista. 

Aateli hyväksyi yhdistys- ja vakuuskirjan vasta vuoden 1800 valtiopäivillä. Yhdistys- ja vakuuskirjaa on sanottu Kustaa III:n toiseksi vallankaappaukseksi, koska sillä  siirrettiin valtaa kuninkaalle vapauttamalla hänet niistä siteistä, joihin vuoden 1772 hallitusmuoto oli hänet velvoittanut. Kuningas ei enää tarvinnut säätyjen suostumusta sodan aloittamiseen, aloiteoikeus valtiopäivillä siirtyi yksin hänelle ja kuningas sai oikeuden määrätä valtakunnan kaikista viroista, minkä seurauksena hän lakkautti Ruotsin valtaneuvoston. Säädyt sitoutuivat hoitamaan Valtionvelkakonttorin välityksellä 20 miljoonaan riikintaaleriin kasvaneen valtionvelan. 

Valtionvelkakonttori sai valtuudet ottaa lainaa ulkomailta ja laskea kotimaassa liikkeelle seteleitä. Säädyt sitoutuivat myös raskaisiin suostuntaveroihin, mikä mahdollisti Kustaa III:lle sotatoimien jatkamisen.

## Valtiopäivien puhemiehet
Kustaa III valitsi seuraavat puhujat neljälle säätyvaltiopäivät muodostaneelle säätylle:

* aatelisto: Charles Emil Lewenhaupt vanhempi, sotamarsalkka
* papisto: Uno von Troil, Uppsalan arkkipiispa
* porvaristo: Anders Lidberg, Tukholman pormestari
* talonpoikaisto: Olof Olsson, Itä-Götanmaan lääni (kuolemansa jälkeen maaliskuussa 1789 valittiin Anders Andersson i Tavelsjö)

## Lähteet
Lehiittiset kielet

**Lehiittiset kielet** on länsislaavilaisten kielten alaryhmä. Vanhastaan kielten puhuma-alue ulottui Vistulalta Oderille, mutta keskiajalle tultaessa osa kielen puhujista alkoi saksalaistumaan. Sittemmin kielen puhujia on muuttanut myös Pohjois-Amerikaan, jossa on edelleen huomattavia lehiittisiä kieliä puhuvia yhteisöjä. Kieliryhmän nimi on viittaus puolalaisten myytiseen kantaisään Lehiin.

Ryhmään kuuluu yhteensä neljä kieltä:

* puola
* sleesia
* kašubi
* polabi (sammunut)

## Lähteet
Pikku Leppijärvi

**Pikku Leppijärvi** on melko pieni Karvianjoen vesistöön kuuluva järvi Satakunnassa Porin Laviassa.

## Maantietoa
Pikku Leppijärven pinta-ala on 4,01 hehtaaria  ja laveys noin 230 metriä. Pituutta on vaikea määritellä tarkasti, sillä järvessä on soistumisen seurauksena pitkiä ja kapeita lahtia etelä-pohjoissuunnassa . Rantaviivan pituus on 0,8 kilometriä . Järvessä ei ole saaria.

Järven on lähes kauttaaltaan suon ympäröimä, poikkeuksena metsää yhdessä niemen rannassa. Järvi on itäosastaan maatuvaa vesialuetta.

## Vesistösuhteet
Järvi sijaitsee Karvianjoen vesistössä (vesistöaluetunnus 36) Lassilanjoen valuma-alueen (36.09) Karhijärven alueella (36.092). Pikku Leppijärvenjärvinumero on 36.092.1.002. Vedenpinnan korkeus on 55,9 metriä mpy. 

Pikku Leppijärvi saa vetensä ympäröiviltä suoalueilta. Vetensä järvi laskee Leppiojaa ja myöhemmin Leppijokea pitkin pohjoisessa sijaitsevaan Karhijärveen.

## Lähteet
Isä Parmen

**Isä Parmen** (1863 – 21. elokuuta 1933 Petsamo) oli venäläissyntyinen Petsamon Alaluostarin munkki. Hän tuli 1920-luvulla tunnetuksi rakennettuaan muun muassa sähkölaitoksen ja oman auton.

Parmen tuli Petsamoon 1890-luvulla Solovetskin luostarista. Hän oli kiinnostunut teknillisistä laitteista vaikkei hänellä ollutkaan mitään alan koulutusta. Parmen rakensi Petsamonjoen pienen sivujoen Näsykkäjoen suulle tehdaslaitoksen, johon kuului saha, korjauspaja ja sähkölaitos. Hän suunnitteli ja rakensi itse laitoksen rakennukset ja työkoneet sekä sähkölaitoksen dynamon. Parmenin vesivoimaa käyttänyt sähkölaitos tuotti valoa sotilaskasarmille, kruununvoudin virkatalolle, posti- ja lennätinkonttorille ja parille muulle pienemmälle rakennukselle, joiden yhteinen valopistemäärä oli noin 250. 1930-luvun alussa sähkölaitos oli kuitenkin jo rappeutunut eikä kyennyt tuottamaan riittävästi sähköä käyttäjille.

Parmen alkoi suunnitella itselleen myös autoa. Hän kokosi keväällä 1926 autonsa valmiista tehdastekoisista osista, niin että autossa oli Fordin runko, Chevroletin moottori ja Fiatin kaasutin. Auto ei kuitenkaan toiminut tyydyttävästi, joten Parmen osti Norjasta sitten valmiin Ford-auton. Parmenin auto vaurioitui 7. elokuuta 1931 Näsykkäjoen sillalla kahden auton yhteenajossa. Parmenin ohjaama auto törmäsi sillan kaiteeseen ja sitä väistänyt toinen soralastissa ollut kuorma-auto syöksyi alas joenuomaan vaurioituen pahoin. Henkilövanhinkoja ei onnettomuudessa tullut. Parmen rakensi myös seinäkellon ja ns. "ullikellon", joka näytti luode- ja vuoksivesien vaihtelun Petsamonvuonossa.

Parmen kuoli elokuussa 1933 sydänkohtaukseen ajaessaan autoaan. Hän oli lähtenyt maanantaina 21. elokuuta viemään rakentamallaan autolla heinäväkeä luostarista Parkkinaan ja oli palaamassa sieltä tyhjällä autolla takaisin. Paluumatkalla noin viiden kilometrin päässä luostarista hän sai sydänkohtauksen ja sen seurauksena auto suistui ohjauskyvyttömänä ojaan. Parmen vietiin Petsamon sairaalaan, jossa hän kuoli.

## Lähteet

## Kirjallisuutta
* Tuulikki Soini : *Petsamo, tuulien kotimaa*, Gummerus, 1985  
* Elina Kahla : *Petsamon marttyyri ja maailman pohjoisin luostari*, Suomalaisen Kirjallisuuden Seura, 2020
EndeavourOS

**EndeavourOS** on Arch Linuxiin perustuva Linux-jakelu. EndeavourOS aloitettiin seuraajana Antergos-projektille, ja ensimmäinen vakaa versio julkaistiin vuonna 2019. Alkuvaiheen kehittäjät olivat Bryan Poerwoatmodjo, Johannes Kamprad ja Fernando Omiechuk Frozie. EndeavourOS:n tavoitteena on helpompi asennus kuin Arch Linuxissa ja panostaa muokattavuuteen. Pakettitiedostot tulevat suoraan Arch Linuxista ilman muutoksia.

## Lähteet
Vítězslav Jaroš

**Vítězslav Jaroš** (s. 23. heinäkuuta 2001 Příbram) on tšekkiläinen jalkapalloilija, pelipaikaltaan maalivahti. Hän on pituudeltaan 190-senttimetrinen. Hän edustaa Alankomaiden Eredivisiessä pelaavaa Ajaxia lainalla Englannin Valioliigan Liverpoolista. Hän pelasi Tšekin A-maajoukkueessa ensimmäisen kerran vuonna 2024.

## Seurajoukkueura
Jaroš pelasi Slavia Prahan junioreissa vuosina 2011–2017 ja siirtyi sitten englantilaisseura Liverpoolin junioreihin. Hän pelasi ensimmäiset pääsarjaottelunsa lainasopimuksella irlantilaisessa St Patrick’s Athleticissa vuonna 2021. Hän pelasi joukkueen ykkösmaalivahtina 34 liigaottelua ja oli voittamassa Irlannin cupia. Hän pelasi lainalla alkuvuoden 2022 Englannin kansallisliigan Notts Countyssa ja kauden 2022–2023 Englannin kakkosliigan Stockport Countyssa. Vuoden 2024 alkupuoliskon Vlček oli lainalla itävaltalaisessa Sturm Grazissa ja pelasi 14 bundesliigaottelua. Hän voitti sekä liigamestaruuden että Itävallan cupin. Hän pelasi Konferenssiliigassa neljä ottelua.

Jaroš pääsi pelaamaan Liverpoolin edustusjoukkueessa ensimmäisen kerran lokakuussa 2024, kun hän ottelussa Crystal Palacea vastaan pääsi vaihdosta kentälle ykkösmaalivahti Alissonin loukkaannuttua. Lokakuun lopulla Jaroš pelasi Englannin liigacupin ottelun Brightonia vastaan.

Kesäkuussa 2025 Jaroš siirtyi yksivuotisella lainasopimuksella alankomaalaiseen AFC Ajaxiin.

## Maajoukkueura
Jaroš pelasi Tšekin nuorisomaajoukkueissa, muun muassa kolme ottelua alle 21-vuotiaiden maajoukkueessa ikäluokan Euroopan-mestaruuskilpailuissa 2023. Hän pelasi Tšekin A-maajoukkueessa ensimmäisen kerran kesäkuussa 2024 ystävyysottelussa Maltaa vastaan. Hän kuului Tšekin joukkueeseen EM-kilpailuissa 2024 mutta ei päässyt turnauksessa pelaamaan. Viimeisessä alkulohko-ottelussa Turkkia vastaan hän sai varoituksen käyttäytymisestään vaihtopenkillä.

## Lähteet

## Aiheesta muualla
Tomáš Vlček

**Tomáš Vlček** (s. 28. helmikuuta 2001 Kladno) on tšekkiläinen jalkapalloilija, pelipaikaltaan keskuspuolustaja. Hän on pituudeltaan 181-senttimetrinen. Hän edustaa Tšekin liigassa pelaavaa Slavia Prahaa. Hän pelasi Tšekin A-maajoukkueessa ensimmäisen kerran vuonna 2024.

Vlček siirtyi Slavia Prahan junioreihin vuonna 2011. Hän pelasi edustusjoukkueessa ensimmäisen kerran kaudella 2018–2019 kahdessa Tšekin Cupin ottelussa. Slavia Praha voitti cupin tuolla kaudella. Vlček oli lainalla loppuvuonna 2019 toisen sarjatason Ústí nad Labemissa, kausilla 2020–2022 toisen sarjatason Vysočina Jihlavassa ja kaudella 2022–2023 Pardubicessa, jossa hän pelasi pääsarjaottelut ja putoamiskarsinnat mukaan lukien 34 sarjaottelua ja teki niissä yhden maalin. Kaudella 2023–2024 Vlček pelasi Slavia Prahassa 22 Tšekin liigan ottelua ja viisi Eurooppa-liigan ottelua. Heinäkuussa 2024 hän sai kauden 2024–2025 ensimmäisessä liigaottelussa pahan polvivamman.

Vlček pelasi Tšekin nuorisomaajoukkueissa alle 17-vuotiaista alle 21-vuotiaisiin. Hän pelasi yhden ottelun alle 21-vuotiaiden Euroopan-mestaruuskilpailuissa 2023. Hän pelasi Tšekin A-maajoukkueessa ensimmäisen kerran maaliskuussa 2024 ystävyysottelussa Armeniaa vastaan ja toisen kerran kesäkuussa 2024 ystävyysottelussa Maltaa vastaan. Hän kuului Tšekin joukkueeseen EM-kilpailuissa 2024 mutta ei päässyt turnauksessa pelaamaan.

## Lähteet
European Le Mans Series -kausi 2025

**European Le Mans Series -kausi 2025** oli European Le Mans Series -sarjan 22. kausi. Kuuden tapahtuman kausi alkoi Circuit de Barcelona-Catalunyan radalla 6. huhtikuuta ja päättyi Algarve International Circuitin radalla 18. lokakuuta.

Silverstone Circuit palasi kalenteriin ensimmäistä kertaa kauden 2019 jälkeen ja korvasi Mugello Circuitin kauden toiseksi viimeisenä kilpailuna.

Sarja on avoin Le Mansin prototyypeille, jotka on jaettu LMP2- ja LMP3-luokkiin, ja Gran Turismo -urheiluautotyyliselle kilpa-autoille LMGT3-luokassa. Tällä kaudella nähtiin uuden kolmannen sukupolven LMP3-autojen debyytti.

## Kilpailukalenteri

## Lähteet
Šuğnon

**Šuğnon** () on vuoristo Pamirin länsiosassa Tadžikistanissa. Se toimii Ğundin ja sen sivujoen Šohdaran vedenjakajana. Vuorijonon pituus on noin 80 kilometriä. Korkein kohta on Skalistyi (5&nbsp;704 metriä). Huipuilla on jäätiköitä ja rinteillä vuoristoaroa ja niittyjä.

## Lähteet
Jens Axboe

**Jens Axboe** on Linux-käyttöjärjestelmäytimen kehittäjä, joka on toiminut Linuxin IO-järjestelmän parissa. Hän on työskennellyt Oraclella ja Fusion-io:lla ennen liittymistään Facebookille (nykyään Meta). Axboen kehitystyöhön kuuluu `io_uring` -rajapinta.

## Lähteet
Elisa Open Suomi 5

**Elisa Open Suomi 5** oli Elisa Esportsin järjestämä *[[Counter-Strike: Global Offensive]]* -turnaus. Turnauksen palkintopottina oli 5&nbsp;200 euroa, paikka Elisa Esports eSM 2024 -turnaukseen, sekä *last chance qualifier* osioon. Turnaus koostui kolmesta osasta: avoimista karsinnoista, lohkovaiheesta ja pudotuspeleistä. Turnauksen pääsponsorina toimi neljättä kautta putkeen Kotipizza. Turnauksen voitti ensimmäistä kertaa ENCE Akatemia sen päihitettyä toista mestaruuttaan hakevan HAVUn finaalissa.

## Avoimet karsinnat
Elisa Open 5:een pidettiin kahdet avoimet karsinnat. Näistä karsinnoista kaksi parasta joukkuetta pääsi lohkovaiheeseen. Ensimmäiseen karsintaan osallistui 36 joukkuetta, joista EXEN pääsi läpi. Toiseen karsintaan osallistui 31 joukkuetta, joista mastermix123 pääsi läpi.

## Lohkovaihe
Lohkovaiheeseen otettiin kuusi joukkuetta kutsulla: ENCE Akatemia, Enhanced, FCottoNd, HAVU, JANO ja VISU. Lohkovaihe koostui kahdesta neljän joukkueen lohkosta. Kummastakin lohkosta kaksi parasta joukkuetta jatkoi pudotuspeleihin.

## Pudotuspelit
Pudotuspelit pelattiin 26. – 28. toukokuuta tuplaeliminaatioperiaatteella.

### Ylempi kaavio ja tulokset

### Alempi kaavio ja tulokset

### Finaali

## Lähteet

## Aiheesta muualla
* Turnauksen Liquipedia sivu
Ingo Molnár

**Ingo Molnár** on unkarilainen  Linux-käyttöjärjestelmäytimen kehittäjä, jonka kehitysalueisiin kuuluu vuoronnus. Muihin kehityskohtiin kuuluu "Exec Shield", joka on tarkoitettu suojaamaan tietoturvahyökkäyksiltä. Molnár työskentelee Red Hatille ja on toiminut muun muassa reaaliaikaominaisuuksien integroinnissa "-rt" (PREEMPT_RT) -projektissa.

## Lähteet
Puppy (kappale)

**Puppy** on suomalaisen metalcore-yhtye One Morning Leftin esittämä musiikkikappale, jolla yhtyeen oli määrä osallistua vuoden 2025 Uuden Musiikin Kilpailuun. Yhtye kuitenkin vetäytyi kilpailusta ja lopetti toimintansa 22. tammikuuta 2025 laulaja Mika Lahteen kohdistuneiden syytösten vuoksi.

## Lähteet

## Aiheesta muualla
* Kappaleen musiikkivideo (Uuden Musiikin Kilpailun virallinen Youtube-kanava)
Tšekin ansiomitali

**Tšekin ansiomitali** () on tšekkiläinen kunnianosoitus, joka perustettiin vuonna 1990, mutta sitä jaettiin ensimmäisen kerran vasta neljä vuotta myöhemmin. Kunnianosoitusta myönnetään tunnustuksena ansiosta millä tahansa elämän osa-alueella (esim. taide, urheilu ja kulttuuri). Mitalia myöntää Tšekin presidentti. 

Kunnianosoitusta jaetaan kolmessa luokassa:

*  I luokka
*  II luokka
*  III luokka

## Lähteet
Lauri Komulainen (näyttelijä)

**Lauri Vilho Komulainen** (25. helmikuuta 1934 Kajaani – 24. heinäkuuta 2011 Helsinki) oli suomalainen näyttelijä.

## Ura
Lauri Komulaisen vanhemmat olivat Vihtori Komulainen ja Hilja Rossi. Hän aloitti uransa Kajaanin Työväen Teatterin harjoittelijana 1951–1957 ja sai ensimmäisen kiinnityksensä Imatran teatteriin 1957–1959. Ura jatkui Mikkelin teatterissa 1959–1961 ja Tampereen Työväen Teatterissa 1961–1967. Komulaisen pitkä rupeama Helsingin Kaupunginteatterissa alkoi 1967 ja päättyi 1993.

Komulaisen rooleja olivat muun muassa Jussi (*Papin perhe*), Lauri (*Seitsemän veljestä*), Volpone (*Mosca*), Pedro Jaquéras (*Rouva Carrarin kiväärit*) ja Doolittle (*[[My Fair Lady]]*). Hän näytteli *My Fair Ladyn* ohella myös useissa muissa musikaaleissa. Komulainen näytteli niinikään radiossa.

Teatterin lisäksi Komulainen näytteli muutamissa elokuvissa. Hän teki muun muassa Jukka Luukan roolin Seppo Wallinin ohjaamassa elokuvassa *Maisa ja upseeri* (1973), Maurin roolin Mauno Hyvösen ohjaamassa elokuvassa *Tyly rakkaus* (1982) ja Aarnon roolin Neil Hardwickin ohjaamassa elokuvassa *[[Pieni yösoitto (televisioelokuva)|Pieni yösoitto]]* (1987).

## Lähteet
*
*
*
*

### Viitteet
Vojtěch Hradec

**Vojtêch Hradec** (s. 24. syyskuuta 2005, Mladá Boleslav, Tšekki) on tšekkiläinen jääkiekkoilija, pelipaikaltaan keskushyökkääjä. Hradec edustaa Tšekin Extraligassa pelaavaa kasvattajaseuraansa BK Mladá Boleslavia.

NHL-joukkue Utah Hockey Club varasi hänet kuudennella kierroksella 167. varausvuorolla . Hradec on pelannut 51 Tšekin Extraligan runkosarjan ottelua. Näissä otteluissa hän on tehnyt kolme maalia ja viisi syöttöä eli yhteensä kahdeksan tehopistettä. Uran tilastot päivitetty 19. tammikuuta 2025.

## Lähteet
Ylinen (Ruokolahti)

**Ylinen** on matala järvi Ruokolahdella Etelä-Karjalassa. Sen pinta-ala on yksi neliökilometri. Etäisyys Imatralta on 23 kilometriä pohjoiskoilliseen.

## Maantiede
Ylinen on länsi- ja keskiosiltaan melko tasasyvä, noin kahdesta kolmeen metriä. Järveä jakavat etelärannan Mustaniemi ja Ruokoniemi. Useista lahdista (Kylälahti, Kaalmaanlahti, Suolahti) erottuu eteläosan Hulkonlahti, jota yhdistää pääaltaaseen vain kapea salmi. Ylisen itäosan Ylisenpään vesialue on syvempää ja syvin kohta, runsaat kuusi metriä, sijaitsee koillisessa.

Ylisen saariluku on neljä. Saarista yksi on alle aarin laajuinen ja kolme yli aarin, mutta alle hehtaarin. Saarten yhteenlaskettu pinta-ala on noin 0,27 hehtaaria. Ylisen rannoilla on jonkin verran peltomaata ja pientaloja. Itärannalla sijaitsee kaksi harjua, Haaroinsalmenharju ja Lörötinharju.

Ylinen saa vetensä lännestä Suojärveltä, jonka korkeustaso on 105,0 metriä merenpinnan yläpuolella. Ylinen laskee vetensä Ylisenpään eteläosasta alkavaa noin 50 metrin pituista nimetöntä lasku-uomaa etelään Kaiturin Haudanlahteen.

Ylisen vesitilavuus on 1&nbsp;961&nbsp;000 kuutiometriä.

Ylinen (04.197.1.020) kuuluu Myllyjoen-Taineenjoen valuma-alueeseen (04.197), joka on kolmannen jakovaiheen vesistö Vuoksen vesistössä (04). Toinen jakovaihe on Vuoksen alue (04.19) ja ensimmäinen on Suur-Saimaan alue (04.1). Ylinen on laajin alueensa 20 vakavedestä.

## Lähteet
Wilder Cartagena

**Wilder José Cartagena Mendoza** (s. 23. syyskuuta 1994 Lima) on perulainen jalkapalloilija, pelipaikaltaan puolustava keskikenttäpelaaja. Hän on pituudeltaan 180-senttimetrinen ja edustaa MLS-liigassa pelaavaa Orlando Cityä sekä Perun A-maajoukkuetta.

Cartagena on edustanut Yhdysvaltain lisäksi seuratasolla Etelä-Amerikassa, Euroopassa ja Aasiassa. Hän on voittanut Orlando Cityn kanssa Lamar Hunt U.S. Open Cupin kaudella 2021–2022. Hän on pelannut Perun A-maajoukkueessa 40 ottelua tammikuulle 2025 mennessä ja kuulunut joukkueen kokoonpanoon merkittävimpänä MM-kilpailuissa 2018, jossa hän pelasi hieman yli kymmenen peliminuuttia yhdessä ottelussa.

## Lähteet
Carlos Cáceda

**Carlos Alberto Cáceda Ollaguez** (s. 27. syyskuuta 1991 Lima) on perulainen jalkapallomaalivahti. Hän on pituudeltaan 185-senttimetrinen ja edustaa Perun pääsarjassa pelaavaa Melgaria.

Cáceda on edustanut seuratasolla merkittävimpänä kotimaansa Universitario de Deportesia, jonka kanssa hän voitti pääsarjamestaruuden kaudella 2012–2013. Hän liittyi Perun A-maajoukkueeseen toukokuussa 2016 ja on pelannut tammikuulle 2025 mennessä yhdeksän A-maaottelua. Hän on kuulunut merkittävimpänä joukkueen kokoonpanoon MM-kilpailuissa 2018, mutta jäi turnauksessa otteluitta.

## Lähteet
Yoshimar Yotún

**Víctor Yoshimar Yotún Flores** (s. 7. huhtikuuta 1990 Lima) on perulainen jalkapalloilija. Hän on pääasialliselta pelipaikaltaan keskikenttäpelaaja mutta joskus myös vasen laitapuolustaja. Hän edustaa kapteenina Perun pääsarjassa pelaavaa Sporting Cristalia. Hän on pelannut Perun A-maajoukkueessa helmikuusta 2011 lähtien 128 ottelua ja tehnyt niissä kahdeksan maalia. Hän kuului joukkueen kokoonpanoon MM-kilpailuissa 2018.

## Lähteet
Marko Salminen

**Marko Salminen** (s. 10. lokakuuta 1978) on suomalainen kartanlukija. Hän toimii rallin MM-sarjassa kartanlukijana Sami Pajarille, jolle hän toimi kartalukijana vuosina 2020&ndash;2021. Salminen on toiminut kartanlukijana myös Takamoto Katsutalle, Teemu Suniselle ja TGR Challenge -ohjelmassa Yuki Yamamotolle ja Nao Otakelle. Salmisen ensimmäinen kilpailu MM-sarjassa oli Ruotsin ralli vuonna 2008.

## Lähteet
Lisääntymislääketiede

**Lisääntymislääketieteessä** etsitään lapsettomuuden syitä ja annetaan tarvittaessa hedelmöityshoitoja. Lisääntymislääketieteeseen kuuluu myös naisten hormonitoiminnan häiriöiden ja nuorten tyttöjen gynekologisten ongelmien hoito. Transsukupuolisten hormonihoidot sekä hedelmällisyyden säilyttämiseen tähtäävät hoidot esimerkiksi ennen syöpähoitoja kuuluvat myös lisääntymislääketieteeseen. Lisääntymislääketieteessä kerätään myös sukusoluja vapaaehtoisilta luovuttajilta, joita käytetään lapsettomuuden hoitoon.  

Julkisessa terveydenhuollossa lisääntymislääketieteellinen lapsettomuuden hoito tapahtuu erikoissairaanhoidossa, jonne tarvitaan lääkärin lähete perusterveydenhuollosta tai yksityislääkäriltä. Lähetteen kriteerinä on noin vuoden kestänyt yritys saada lapsi. Gynekologinen sairaus, joka heikentää mahdollisuutta tulla raskaaksi, voi aikaistaa hoidon aloitusta. Perustutkimusten lisäksi annetaan esimerkiksi inseminaatioita, koeputkihedelmöityshoitoja (IVF), hoitoja luovutetuilla sukusoluilla sekä vaativimpia lapsettomuushoitoja. Lainsäädäntö ja sosiaali- ja terveysministeriön kiireettömän hoidon perusteet ohjaavat annettavia hoitoja.

## Lisääntymislääketieteen koulutus Suomessa
Suomessa Helsingin, Itä-Suomen, Oulun, Tampereen ja Turun yliopistot järjestävät lisääntymislääketieteen lisäkoulutusohjelmaa. Pohjakoulutusvaatimuksena on naistentautien ja synnytysten erikoislääkärin koulutus. Kokopäiväinen koulutus kestää vähintään kaksi vuotta käytännön koulutusta Naistentautien toimialalla sen lisääntymislääketieteen yksikössä. Koulutuksen vastuuhenkilön arvion perusteella voidaan 4–6 kuukautta opinnoista toteuttaa osallistumalla alan tutkimustoimintaan. Koulutus sisältää myös teoreettista koulutusta 60 tuntia koulutusyksiköiden sisäisen viikkokoulutuksen lisäksi. Lisäkoulutusohjelmaan kuuluu koe, joka järjestetään valtakunnallisen erikoistumiskokeen yhteydessä.

## Katso myös

* Gynekologia

## Lähteet
Tšekin puolustusministerin ansioristi

**Tšekin puolustusministerin ansioristi** () on tšekkiläinen sotilasansiomerkki, joka perustettiin vuonna 1996. Sitä jaetaan sotilaille ja puolustuksen kanssa työskenteleville siviileille tunnustuksena sankaruudesta, johtajuudesta tai ansiokkaasta palveluksesta. Saajan ei tarvitse olla Tšekin kansalainen. Kunniamerkki on korkea-arvoisin tšekkiläinen sotilasansiomerkki. 

Mitalia myönnetään kolmessa luokassa:

*  I luokka
*  II luokka
*  III luokka

## Lähteet
Energia Tšekissä

**Energia Tšekissä** käsittelee Tšekin energian tuotantoon, jakeluun ja kulutukseen liittyviä asioita.

## Energian kulutus
Energiankulutus asukasta kohti vuonna 2022 oli 149,874  miljoonaa BTU:ta, maailmassa 28:nneksi suurinta.

Vuonna 2022 loppukäyttäjistä suurimmat ryhmät olivat liikenne, teollisuus ja kotitalouksien energiankäyttö, kuhunkin näistä meni noin neljännes kulutetusta energiasta. Kaupan ja julkisen sektorin osuus oli reilu 10&nbsp;%, maa- ja metsätalous käytti pari prosenttia.

## Energian tuotanto
Tšekin energiankulutus vuonna 2023 jakaantui eri lähteiden kesken seuraavasti:
* hiili: 28&nbsp;%
* öljy: 24&nbsp;%
* ydinvoima 20&nbsp;%
* maakaasu: 15&nbsp;%
* biopolttoaineet ja jätteet: 12&nbsp;%
* maalämpö, aurinko ja tuuli: alle 1 &nbsp;%
* vesivoima: alle 1 &nbsp;%

Tšekin sähköntuotanto jakautui vuonna 2022 eri lähteiden kesken seuraavasti:
* fossiiliset polttoaineet: 48&nbsp;% kokonaiskapasiteetista 
* ydinvoima 39%
* biomassan ja jätteiden poltto: 6,2&nbsp;% 
* aurinkoenergia: 3&nbsp;%
* vesivoima: 2,2&nbsp;% 
* tuulivoima: 0,8&nbsp;%

Tšekin ainoa merkittävä kotimainen energianlähde on hiili, ja 880 miljoonan tonnin hiilivaroista noin 90 prosenttia on ruskohiiltä. Sitä tuotetaan lähinnä Böömin luoteisosassa, kun taas kivihiiltä on Määrin pohjoisosassa. 

Tšekillä on kuusi ydinreaktoria, joista ensimmäinen käynnistettiin vuonna 1985. Neljä vanhinta reaktoria on Dukovanyn voimalassa, kaksi uusinta Temelinissä. Maa suunnittelee laajentavansa ydinvoiman käyttöä huomattavasti vuoteen 2040 mennessä.

## Energian kuljetus
Tšekki toi aiemmin puolet käyttämästään öljystä Venäjältä Družba-putkistoa pitkin. Vuoden 2025 alussa se ilmoitti lopettaneensa riippuvuuden Venäjän toimituksista. Maa on investoinut Italiasta Saksaan kulkevan öljyputken sivuhaaraan. 

## Lähteet
Kaituri (Ruokolahti)

**Kaituri** on järvi Ruokolahdella Etelä-Karjalassa. Sen pinta-ala on yksi neliökilometri. Etäisyys Imatralta on 22 kilometriä pohjoiskoilliseen.

## Maantiede
Kaituri on etelä–pohjoissuuntaisesti pitkänkapea ja sen polveilevan rantaviivan pituus on 15&nbsp;342 metriä. Pohjoiset vesialueet (Haudanlahti, Sutelanlahti) sijaitsevat varsin erillään pääaltaasta. Sutelanlahteen kuljetaan Haaroinsalmen kautta. Vajaa viidesosa Kaiturista on vähintään kuusi metriä syvä. Pohjanmuodot kumpuilevat ja syvin kohta, noin 12 metriä, sijaitsee altaan keskivaiheilla.

Kaiturin saariluku on 13. Saarista 2 on alle aarin laajuisia ja 11 yli aarin, mutta alle hehtaarin. Saarten yhteenlaskettu pinta-ala on noin 1,6 hehtaaria. Kaiturin etelärannalla on jonkin verran peltomaata. Pientaloja on siellä täällä. Pohjoisrannalla sijaitsee Haaroinsalmenharju.

Kaituri saa vetensä lännestä Ylinen-järveltä, jonka korkeustaso on 104,8 metriä merenpinnan yläpuolella. Kaituri laskee vetensä koillisen Sutelanlahden pohjukasta alkavaa noin puolen kilometrin pituista Alajokea Vesamoon (104,4 metriä merenpinnan yläpuolella), josta alavirta jatkuu etelään Veikkolanjärveen (102,8 metriä mpy).

Kaiturin vesitilavuus on 3&nbsp;435&nbsp;000 kuutiometriä.

Kaituri (04.197.1.018) kuuluu Myllyjoen-Taineenjoen valuma-alueeseen (04.197), joka on kolmannen jakovaiheen vesistö Vuoksen vesistössä (04). Toinen jakovaihe on Vuoksen alue (04.19) ja ensimmäinen on Suur-Saimaan alue (04.1). Kaituri on toiseksi laajin alueensa 20 vähintään hehtaarin laajuisesta vakavedestä. Laajin on Ylinen.

## Lähteet
Luis Advíncula

**Luis Jan Piers Advíncula Castrillón** (s. 2. maaliskuuta 1990) on perulais-espanjalainen jalkapalloilija. Hän on pääasialliselta pelipaikaltaan oikea laitahyökkääjä, mutta hän voi pelata myös oikeana keskikenttäpelaajana tai oikeana laitahyökkääjänä. Hän edustaa Argentiinan pääsarjassa pelaavaa Boca Juniorsia ja Perun A-maajoukkuetta.

Advíncula on edustanut urallaan lukuisia joukkueita, niistä kuitenkin merkittävimpänä nykyistä Boca Juniorsia, jonka kanssa hän on voittanut muun muassa kerran Argentiinan pääsarjamestaruuden ja Copa Argentinan. Lisäksi hän on voittanut Perun pääsarjamestaruuden kahdesti Sporting Cristalin joukkueessa.

Advíncula on pelannut syyskuusta 2010 lähtien 125 Perun A-maajoukkueottelua ja tehnyt niissä kaksi maalia. Hän on kuulunut joukkueen kokoonpanoon merkittävimpänä MM-kilpailuissa 2018, jossa hän pelasi kolmessa ottelussa täydet minuutit.

## Lähteet
Milan Rastislav Štefánikin ritarikunta

**Milan Rastislav Štefánikin ritarikunta** () oli tšekkoslovakiassa sotilasansioritarikunta, joka perustettiin lokakuussa 1990. Sitä myönnettiin tunnustuksena panostuksista valtion turvallisuuden tai puolustuksen hyväksi. Ritarikunta lakkautettiin vuonna 1992.

Ritarikunnassa oli viisi luokkaa:

*  I luokka
*  II luokka
*  III luokka
*  IV luokka
*  V luokka

## Lähteet
I Am a Hero

**I am a Hero** () on Kengo Hanazawan käsikirjoittama ja piirtämä manga, joka on sovitettu myös elokuvaksi. Manga on suunnattu aikuisille (seinen) ja sitä on julkaistu 22 osaa.
Manga voitti Shogakukanin manga-palkinnon vuonna 2013.

Tarina kertoo mangataiteilijasta nimeltä Hideo Suzuki, joka kärsii harhoista ja hallusinaatioista. Hänen maailmansa muuttuu zombie-viruksen iskiessä Japaniin. Hideo lähtee matkalle reppunsa ja haulikkonsa kanssa kaupungista toiseen.

## Lähteet